Publication: Magyar Közlöny
Issue: MK-2004-14 (Year: 2004, Number: 14)
Era: 2004-2010
Section: Tpt.: a tõkepiacról szóló 2001. évi CXX. törvény.
Paragraph Index: 219

7. Fogalmak Az alábbiakban közölt fogalmak az adatszolgáltatásra, valamint a kitöltési útmutatóra érvényesek. Az adatszolgáltató (a közvetlen tulajdon alapján hitelintézetek esetében 10%-ot, befektetési vállalkozások esetében 5%-ot meghaladó részesedésû) tulajdonosának érdekeltségi körébe tartozó vállalkozás: olyan jogi személy, vagy jogi személyiséggel nem rendelkezõ gazdasági társaság, amelyben a befektetési szolgáltató vagy a befektetési szolgáltató tulajdonosa, igazgatósági tagja, felügyelõ bizottsági tagja, ügyvezetõje, illetve ezek közeli hozzátar- 2004/14. szám tozója a Gt. 289. § szerinti befolyásoló részesedéssel rendelkezik. Az adatszolgáltató (a közvetlen tulajdon alapján hitelintézetek esetében 10%-ot, befektetési vállalkozások esetében 5%-ot meghaladó részesedésû) tulajdonosának érdekeltségi körébe tartozó természetes személy: Az adatszolgáltató hitelintézetek esetében 10%-ot, befektetési vállalkozások esetében 5%-ot meghaladó részesedésû tulajdonosának érdekeltségi körébe tartozó vállalkozás tulajdonosa, igazgatósági tagja, felügyelõ bizottsági tagja, ügyvezetõje, illetve ezek közeli hozzátartozója. Alklíring tag: az a közvetett elszámolási jogosítvánnyal rendelkezõ személy, aki a KELER Rt. tõzsdei elszámolási szolgáltatásainak igénybevételére egy klíringtaggal szerzõdést kötött. Értékpapírok fizikai készlete: Az értékpapíroknak — mind a nyomtatott, mind a dematerializált értékpapíroknak — a jelentés tárgynapjára vonatkozóan elszámolt, és az õrzési helyeken, továbbá az elszámolóházi számlákon meglévõ tényleges készlete. Értékpapírok jogi készlete: Az értékpapírok fizikai készletének azon értékpapírok állományával korrigált készlete, amelyekre vonatkozó tulajdonjog a jelentés tárgynapján fennáll, de még nem került a tulajdonos birtokába, illetve nem került ki birtokából. Az értékpapírok jogi készletének meghatározásakor az értékpapírok fizikai készletét a tárgynapon elszámolás alatt lévõ állományváltozásokkal — eladásokkal és vételekkel — kell módosítani. Devizabelföldi: az a természetes személy, akinek az illetékes magyar hatóság által kiadott érvényes személyazonosító igazolványa (személyi igazolványa) van; a vállalkozás és egyéb gazdálkodó, ha a székhelye belföldön van, a külföldi székhelyû vállalkozás magyarországi fióktelepe, a külföldi állampolgár önálló magyarországi vállalkozása. Devizakülföldi: a természetes személy, ha nincs az illetékes magyar hatóság által kiadott, érvényes személyazonosító igazolványa, a vállalkozás és egyéb gazdálkodó, ha székhelye külföldön van, a devizabelföldi vállalkozás és szervezet külföldön mûködõ fióktelepe, a devizakülföldinek a belföldön lévõ képviselete, a vámszabad területi társaság, a külföldi székhelyû vállalkozás magyarországi fióktelepe, ha a fióktelepet vámszabad területen létesítették, illetve ott mûködik. Halmozó részvény: a jegyzett és befizetett részvények közül azok, amelyek osztalék-elsõbbségiek, továbbá a nyereséges év(ek)ben a korábbi (esetleg) veszteséges év(ek)ben elmaradt hozamokra is feljogosítanak. A Gt.

Source: https://magyarkozlony.hu/hivatalos-lapok/36e03abe4d7d4734e79e49fa71f9a3f9725c0735/dokumentumok/6b57de4f86167a36195933cc1ce8677f1994b486/letoltes